2014.gada Noteikumi Nr.

Rīgā (prot. Nr. .§)

**Grozījumi Ministru kabineta 2014.gada 26.augusta noteikumos Nr.511 „Valsts atbalsta piešķiršanas kārtība piena šķirņu slaucamo govju produktivitātes datu izvērtēšanai”**

Izdoti saskaņā ar

Lauksaimniecības un lauku attīstības

likuma 5.panta 3.1 un ceturto daļu

Izdarīt Ministru kabineta 2014.gada 26.augusta noteikumos Nr.511 „Valsts atbalsta piešķiršanas kārtība piena šķirņu slaucamo govju produktivitātes datu izvērtēšanai” (Latvijas Vēstnesis, 2014, 176.nr.) šādus grozījumus:

1. Aizstāt 5.punktā skaitli „6 000 000” ar skaitli „13 993 480”.

2. Izteikt 7.punktu šādā redakcijā:

„7. Lauku atbalsta dienests atbalstu par vienas piena šķirņu slaucamās govs produktivitātes datu noteikšanu un izvērtēšanu pretendentam piešķir:

7.1. kā vienreizēju maksājumu 90 *euro* apmērā par piena šķirņu slaucamo govi (tostarp pirmpieni), kurai pēdējās noslēgtās standarta laktācijas (240 – 305 dienas) izslaukums ir līdz 6999 kilogramiem un piena šķirņu slaucamo govi, kurai nebija noteikta produktivitāte;

7.2. kā vienreizēju maksājumu 100 *euro* apmērā par piena šķirņu slaucamo govi, kurai pēdējās noslēgtās standarta laktācijas (240 – 305 dienas) izslaukums ir no 7000 līdz 8999 kilogramiem;

7.3. kā vienreizēju maksājumu 112 *euro* apmērā par piena šķirņu slaucamo govi, kurai pēdējās noslēgtās standarta laktācijas (240 – 305 dienas) izslaukums ir vismaz 9000 kilogramiem.”

3. Aizstāt 9.punktā skaitli un vārdu „1.oktobrim” ar skaitli un vārdu „1.decembrim”.

4. Aizstāt 11.punktā skaitli un vārdu „15.oktobrim” ar skaitli un vārdu „15.decembrim”.

5. Papildināt noteikumus ar 12.1 punktu šādā redakcijā:

„12.1 Lauku atbalsta dienests mēneša laikā pēc grozījumu spēkā stāšanās, kuri paredz šo noteikumu 5. un 7.punktā minētā atbalsta palielināšanu, aprēķina un izmaksā atbalsta pretendentam starpību starp izmaksāto atbalstu un palielināto atbalsta apmēru.”

Ministru prezidente L.Straujuma

Zemkopības ministrs J.Dūklavs

31.10.2014. 8:04

261

B.Ingiļāvičute

67027661, Biruta.Ingilavicute@zm.gov.lv